Sasampunipun lisah patra dipuntemokaken ing Arab Saudi nalika taun 1938, Ibnu Saud maringi idin dhumateng parusahaan-parusahaan Kilen kangge ngawontenaken eksplorasi lisah ing mrika. Sedaya kauntungan asil sade lisah dipunparingaken dhateng kulawarga Saud. Kauntungan asil panyadean lisah ingkang saya ageng ndadosaken Ibnu Saud miwiti mblajakaken artanipun kangge nyaekaken pagesangan sadaya kawulanipun. Panjenenganipun meksa suku-suku nomadik supadoa mapan kanthi tetep ing satunggalipun papan. Panjenenganipun miwiti mbudi daya mbrastha kriminal utaminipun kriminal dhateng paziarah ing Mekkah lan Madinah.